Anunțul președintele Klaus Iohannis privind intrarea sa în competiția pentru șefia NATO a fost preluat în presa internațională. Au scris despre acest subiect agenții precum Reuters, France Presse, publicațiile Bloomberg sau Politico, dar și altele.
Președintele Iohannis a publicat, imediat după anunțul făcut într-o conferință de presă, un "decalog" în Politico în care enumeră 10 priorități ale NATO.
- întărirea capacității de apărare și descurajare a Alianței;
- creșterea cooperării cu partenerii NATO (continuarea sprijinirii Ucrainei dar și cooperarea cu parteneri din zona Indo-Pacifică);
- dezvoltarea unei puternice baze pentru industria de apărare și creșterea interoperabilității între parteneri;
- majorarea procentelor din PIB (cel puțin 2%) acordate pentru bugetele apărării din statele NATO;
- creșterea "rezilienței" în special în fața atacurilor hibride ori cyber;
- întărirea "unității" NATO; consolidarea parteneriatului strategic NATO-UE;
- adaptarea rapidă la noile avansuri tehnologice, în special în domeniul Inteligenței Artificiale și dezvoltării calculatoarelor cuantice;
- creșterea rolului NATO în controlul armamentului, dezarmării și non-proliferării nucleare;
- continua adaptare a NATO și a procedurilor de lucru din cadrul Alianței
- asigurarea unei reprezentări geografice echilibrate în luarea deciziilor
If he got the job, what would his plan be for the Western military alliance?
He laid it out in this opinion piece 👇https://t.co/ZKzAf7Dg9y
— POLITICOEurope (@POLITICOEurope) March 12, 2024
"Dacă primește jobul, ce planuri are pentru alianța militară occidentală?" este comentariul publicat pe contul de X/Twitter care însoțește articolul de opinie publicat de Iohannis în Politico.
"O poziție pentru care mai multe state membre și-au manifestat sprijinul față de premierul olandez Mark Rutte", a comentat Agenția Reuters.
"În luna februarie, SUA, Marea Britanie, Franța și Germania l-au susținut pe pe Rutte ca succesor al lui Jens Stoltenberg la șefia NATO, fapt ce ce l-a pus pe acesta într-o poziție puternică, cu șanse de a fi ales la șefia alianței transatlantice.
Cu toate acestea, marți, Iohannis a spus că va candida și el pentru acest post, pe motiv că țările est-europene au nevoie de o mai bună reprezentare în funcțiile de conducere ale Alianței", arată Reuters